ທ່ານບລີງເກັນ ກຳລັງຢ້ຽມຢາມຢູເຄຣນ ທ່າມກາງຄວາມເຄັ່ງຕຶງ ກັບຣັດເຊຍ ຢູ່ຊາຍແດນຂອງຢູເຄຣນ
ເມື່ອທ້າຍເດືອນແລ້ວນີ້ ເຈົ້າໜ້າທີ່ອະວຸໂສຂອງສະຫະລັດແລະບັນດາເຈົ້າໜ້າທີ່ຂອງອີຢູ ໄດ້ກ່າວວ່າ ທະຫານຂອງຣັດເຊຍ ປະມານ 150,000 ຄົນ ໄດ້ເຕົ້າໂຮມກໍາລັງ ຢູ່ເລາະຕາມເຂດຊາຍແດນຕິດກັບຢູເຄຣນ.
ລັດຖະມົນຕີກະຊວງການຕ່າງປະເທດສະຫະລັດ ທ່ານແອນໂທນີ ບລິງເກັນ ແມ່ນກຳລັງຢູ່ໃນຢູເຄຣນ ເພື່ອເຂົ້າປະຊຸມກັບປະທານາທິບໍດີ ໂວໂລດີເມຍ ຊີເລນສກີ ນາຍົກລັດຖະມົນຕີ ເດນີສ ຊໄມຮອລ ແລະລັດຖະມົນຕີກະຊວງການຕ່າງປະເທດ ທ່ານດີມິດໂທຣ ຄູເລບາ ທ່ານບລິງເກັນ ໄດ້ຂຽນຂໍ້ຄວາມລົງໃນທວິດເຕີ້ ຫຼັງຈາກເດີນທາງເຖິງນະຄອນ ຫຼວງກີຢິບ ວ່າ “ອັນນີ້ຈະເປັນໂອກາດສຳຄັນທີ່ຈະສືບຕໍ່ປຶກສາຫາລືເລື້ອງການຮຸກຮານຂອງຣັດເຊຍ ແລະຈະເນັ້ນຢ້ຳເຖິງຄວາມຈຳເປັນເພື່ອຮັກສາທັງຈັງຫວະແລະເພັ່ງເລັງໃສ່ເລື້ອງການປະຕິຮູບຮ່ວມ ກັບຄູ່ພາຄີຝ່າຍຢູເຄຣນ ຂອງພວກເຮົາ ” ເມື່ອທ້າຍເດືອນແລ້ວນີ້ ເຈົ້າໜ້າທີ່ອະວຸໂສຂອງສະຫະລັດ ແລະບັນດາເຈົ້າໜ້າທີ່ຂອງສະຫະພາບຢູໂຣບ ໄດ້ກ່າວວ່າ ກຳລັງທະຫານຂອງຣັດເຊຍປະມານ 150,000 ຄົນ ໄດ້ເຕົ້າໂຮມກັນຢູ່ເລາະຕາມເຂດຊາຍແດນຕິດກັບຢູເຄຣນ ແລະຢູ່ໃນແຫຼມໄຄຣເມຍ ທ່ານບລິງເກັນ ຄາດໝາຍວ່າ ຈະກ່າວຢໍ້າວ່າ ສະຫະລັດຈະບໍ່ຍອມຮັບຮູ້ການປະກາດໂຮມເອົາແຫຼມໄຄຣເມຍ ເຂົ້າເປັນຂອງຣັດເຊຍໃນປີ 2014 ແລະຈະຮຽກຮ້ອງຕໍ່ຣັດເຊຍໃຫ້ສົ່ງເຂດດັ່ງກ່າວຄືນແກ່ຢູເຄຣນ ທ່ານຍັງຈະຮຽກຮ້ອງຕໍ່ຣັດເຊຍ ໃຫ້ປະຕິບັດຕາມຄຳໝັ້ນໝາຍຂອງຕົນພາຍໃຕ້ຂໍ້ຕົກລົງມິງສ໌ເພື່ອໃຫ້ຍຸຕິບັນຫາຂັດແຍ້ງຢູ່ໃນເຂດພາກຕາເວັນອອກຂອງຢູເຄຣນ ນັບຕັ້ງແຕ່ປີ 2014 ເປັນຕົ້ນມາ ຣັດເຊຍ ໄດ້ໃຫ້ການສະໜັບສະໜຸນພວກແບ່ງແຍກດິນແດນ ທີ່ນິຍົມຣັດເຊຍ ຢູ່ໃນເຂດດອນບັສ ທາງພາກຕາເວັນອອກ ຂອງຢູເຄຣນ ກະຊວງການຕ່າງປະເທດ ໄດ້ກ່າວວ່າ ທ່ານບລິງເກັນ ຍັງຈະຊຸກຍູ້ໃຫ້ປະຕິຮູບສະຖາບັນໃນຢູເຄຣນ ຊຶ່ງກະຊວງນີ້ ໄດ້ເອີ້ນວ່າ “ກະແຈທີ່ສຳຄັນເພື່ອຮັບປະ ກັນວ່າ ຢູເຄຣນມີສະຖາບັນທີ່ເປັນປະຊາທິປະໄຕ, ເສດຖະກິດທີ່ຈະເລີນຮຸ່ງ ເຮືອງ ແລະອະນາຄົດຂອງເຂດຢູໂຣບ ແລະແອັດແລນຕິກ ” ທ່ານບລິງເກັນ ເປັນໄປໄດ້ສູງວ່າຈະເນັ້ນຢ້ຳເຖິງຄວາມສຳຄັນໃນການສະໜັບ ສະໜຸນດ້ານເສດຖະກິດຂອງສະຫະລັດແກ່ຢູເຄຣນ “ນັບຕັ້ງແຕ່ປີ 2014 ເປັນຕົ້ນມາ ສະຫະລັດ ໄດ້ສະໜອງການຊ່ອຍເຫຼືອແກ່ຢູເຄຣນ ໃນມູນຄ່າທັງໝົດຫຼາຍກວ່າ 4 ພັນ 6 ຮອຍລ້ານໂດລາ ທີ່ລວມທັງ ການຊ່ອຍເຫຼືອໃນດ້ານຄວາມປອດໄພ ແລະໃນດ້ານທີ່ບໍ່ແມ່ນຄວາມປອດໄພ” ອີງຕາມການກ່າວຂອງກະຊວງການຕ່າງປະເທດ